CELEX: 62020TN0053
Language: sl
Date: 2020-01-30 00:00:00
Title: Zadeva T-53/20: Tožba, vložena 30. januarja 2020 – IMI 2 Joint Undertaking/CHS

6.4.2020   
            
            
               SL
            
            
               Uradni list Evropske unije
            
            
               C 114/12
            
         
      Tožba, vložena 30. januarja 2020 – IMI 2 Joint Undertaking/CHS
      (Zadeva T-53/20)
      (2020/C 114/11)
      Jezik postopka: angleščina
      
         Stranki
      
      
         Tožeča stranka: IMI 2 Joint Undertaking (zastopniki: D. Waelbroeck, A. Duron in F. Federici, odvetniki)
      
         Tožena stranka: Choice Healthcare Solutions Ltd (Cardiff, Združeno kraljestvo)
      
         Predloga
      
      Tožeča stranka Splošnemu sodišču predlaga, naj:
      
                  —
               
               
                  toženi stranki odredi, da tožeči stranki povrne znesek 128 996,04 EUR s prištetimi obrestmi, kar zadeva sporazum o dodelitvi nepovratnih sredstev 115011 v zvezi s projektom „PROactive – Physical Activity as a Crucial Patient Reported Outcome in COPD“ (PROactive – telesna aktivnost kot ključno poročanje o stanju pacienta pri kronični obstruktivni pljučni bolezni (KOPB)), pri čemer se obresti odmerijo po stopnji, ki jo uporablja Evropska centralna banka pri svojih poslih glavnega refinanciranja, povečani za 3,5 odstotne točke, in tečejo od 23. julija 2019 do datuma prejetja zneska, ki mora biti povrnjen tožeči stranki;
               
            
                  —
               
               
                  toženi stranki naloži plačilo stroškov.
               
            
         Tožbeni razlogi in bistvene trditve
      
      Tožeča stranka je s toženo stranko sklenila sporazum o dodelitvi nepovratnih sredstev v zvezi s projektom „PROactive – Physical Activity as a Crucial Patient Reported Outcome in COPD“ (PROactive – telesna aktivnost kot ključno poročanje o stanju pacienta pri kronični obstruktivni pljučni bolezni (KOPB)).
      Tožeča stranka v utemeljitev tožbe, ki jo je vložila na podlagi člena 272 Pogodbe o delovanju Evropske unije, navaja, da je tožena stranka kršila pogoje navedenega sporazuma o dodelitvi nepovratnih sredstev, kar zadeva stroške, ki jih ta zahteva.